Carlito Galvez jr.

**Carlito Guansing Galvez jr.** (født 1962)  er en pensjonert filippinsk general og tidligere forsvarssjef (stabssjef) for de filippinske væpnede styrker (2018). Han ble den 24. mars 2020 utnevnt til *Chief Implementer of the Government's [[COVID-19]] response*.    

## Liv og virke
### Militær karriere
I 1985 fullførte han sin høyere militære utdannelse ved det filippinske militærakademiet, i det årskullet som kaltes «Sandiwa»-kullet. Han er også kjent for å ha ledet den filippinske hærens Vestre Mindanao-kommando under slaget om Marawi. 

Han mottok det amerikanske Eisenhower Fellowships-stipendet i 2006 og arbeidet med fredsprosessen med Moro Islamic Liberation Front i 2015 som med-formann for *The Coordinating Committee on the Cessation of Hostilities*. Han har også vært øverstkommanderende for hærens 104. brigade og for 6. infanteridivisjon. 

Som løytnant fikk han sammen med noen kullkamerater fra militærakademiet, blant annet Rolando Joselito Bautista, amnesti fra den tidligere hærsjefen og presidenten Fidel Ramos, i forbindelse med sin rolle ved det mislykkede kuppet i 1989.

Han var stabssjef og forsvarssjef for de filippinske væpnede styrker fra 18. april 2018 til 11. desember 2018.

Den 12. desember 2018 ble Galvez utnevnt til presidentrådgiver for fredsprosessen, etter at Jesus Dureza fratrådte under en korrupsjonsskandale i *Office of the Presidential Adviser on the Peace Process*. Han var iherdig pådriver for å videreføre fredsprosessen med Moro-fronten, og ble høyt ansett av mange sentrale aktører som arbeidet for uavhengighet for regionen Bangsamoro.

### Stabsleder under Covid-19-krisen
Han ble den 24. mars 2020 utnevnt av president Rodrigo Duterte til å lede den filippinske regjeringens krisestab for håndtering av koronaviruspandemien i 2019–2020, med tittelen *Chief Implementer of the Government's COVID-19 response.* Krisestaben har fått vide fullmakter til å implementere tiltak for å motvirke koronavirusutbruddene på Filippinene, kort etter at landet ble erklært å befinne seg i en nasjonal helsemessig krise. Utnevnelsen ble offentliggjort den 26. mars. Oppdraget ble også definert som å beskytte og fremme almenhetens sikkerhet og velferd, og sikrer en effektiv og rask distribusjon av regjeringsassistanse i almenheten, og til å sikre slles strenge lydhørhet og lydighet over for de retningslinjer og protokoller som utstedes av IATF (*Inter-Agency Task Force*).

## Utdannelse
*University of New South Wales i Australia: Master in Project Management
*Harvard University i Massachusetts i USA: Executive Education
*Asian Institute of Management Center for Bridging Leadership
*Fort Benning i Georgia: Infantry Officer Advance Course
*Military Operation Research Symposium i Singapore
*Crisis Management Course i Hawaii
*Counter-terrorism Conference, NDU, D.C.
*Rules of Engagement i San Remo i Italia
*AFP Command and Staff College Class 47: Class President and Valedictorian

## Utmerkelser
*  Philippine Republic Presidential Unit Citation
*  Martial Law Unit Citation
*  People Power I Unit Citation
*  People Power II Unit Citation
*  Order of Lakandula- Degree of Grand Officer
*  - Philippine Legion of Honor Degree of Officer & Chief Commander
*  Legion of Merit
*  Distinguished Service Stars
*  Outstanding Achievement Medals
*  Gold Cross Medals
*  Bronze Cross Medals
*  Military Merit 
*  Wounded Personnel Medal
*  Military Commendation Medals
*  Military Civic Action Medal
*  Disaster Relief and Rehabilitation Operations Ribbon
*  Long Service Medal
*  Anti-dissidence Campaign Medal 
*  Luzon Anti-Dissidence Campaign Medal
*  Visayas Anti-Dissidence Campaign Medal
*  Mindanao Anti-Dissidence Campaign Medal
* Jolo Campaign Medal
*  Combat Commander's Badge (Philippines)
*  AFP Parachutist Badge 
*  Scout Ranger Qualification Badge
*  Philippine Army Command and General Staff Course Badge
* The Outstanding Philippine Soldiers in 2007
* United States Eisenhower Fellowships in 2006 
* Gawad Dangal ng Lipi
* AFP Leadership Award
* PAF Gold Wings Badge

## Personlig
Galvez er gift med Marissa M. Pascua, som er purser i Philippine Airlines. Ekteparet har en datter ved navn Mary Frances Therese.

## Referanser